โรงหนังย่านสยามลูกค้าหดไปกว่าครึ่ง
โรงหนังย่านสยามบ่นอุบ ลูกค้าหดหาย หลังการชุมนุมกลุ่มคนเสื้อแดง
18 เม.ย. 2553

โรงหนังย่านสยามบ่นอุบ ลูกค้าหดหาย หลังการชุมนุมกลุ่มคนเสื้อแดง
บรรดาโรงหนังย่านสยามสแควร์ 3 แห่ง คือ สยาม สกาล่า ลิโด้  ได้รับความเดือดร้อนของผลการชุมนุมโดยลูกค้าหดหายไปกว่าครึ่ง และได้ลดจำนวนรอบฉายลง จากปกติจะฉายหนังวันละ 4 รอบ หากเป็นวันเสาร์อาทิตย์ จะเพิ่มอีก 1 รอบรวมเป็น 5 รอบ 
สาเหตุเพราะลูกค้าได้หายไป โดยปกติจะเป็นนักเรียน นักศึกษา และวัยทำงานมาใช้บริการ แต่ในช่วงนี้มีการชุมนุมทำให้คนไม่กล้าเข้ามาใช้บริการ ซึ่งทางโรงหนังเองเห็นว่าหากในบางรอบคนดูน้อยก็จะงดฉายรอบนั้น รวมทั้งยังงดให้บริการสำหรับรอบหนังช่วง 6 โมงเย็นและ 2 ทุ่ม เพราะนอกจากคนดูน้อยแล้วยังเพื่อความปลอดภัย
อย่างไรก็ตาม ผู้บริหารโรงหนังไม่มีสั่งการพิเศษแม้โรงหนังตามห้างสรรพสินค้าในบริเวรณนี้ปิดให้บริการ แต่ลูกค้าก็ไม่ได้เปลี่ยนพฤติกรรมย้ายมาดูที่นี่คงย้ายไปดูที่อื่น 
สำหรับโรงหนังสยามตอนนี้ฉายเรื่อง KICK ASS โรงหนังสกาลา เรื่องSHUTTER ISLAND โรงหนังลิโด 3 โรง ฉาย เรื่องClash of The TITANS  2.อโกลา 3. OPPAI VOLLEYBALL